↑ ХӀиджратан терахьца ялхолгӀачу шарахь Мадинат йистера Зуль-Хьулайфат цӀе йолчу меттера Ӏумрат дихкина, Ӏумрате ваха новкъа ваьлла хилла Пайхамар (Делера къинхетам а, маршалла а хуьлда цунна), шен асхьабашца. Маккина герга кхаьчначу хенахь, Хьудайбият олучу меттехь севцца хилла уьш. Цул тӀаьхьа Маккара керстанаха шаьш Маккичу дохкуьйтур дац шу аьлла цаьрга. Иштта церан и дийцарш хиллачул тӀаьхьа, „Хьудайбиятахь бина болу барт“ аьлча бевзаш болу барт бина цара. Цу берта юкъахь хилла, Пайхамар (Делера къинхетам а, маршалла а хуьлда цунна) шен асхьабашца цигара юха Мадинате дӀагӀур хилар, тӀедогӀучу шарахь Ӏумрат юхавогӀур волуш. Иштта цу шарахь и Ӏумрат кхочушдар ца нисделла цуьнан, Маккина герга кхаччалц схьа а веана, юхаверза дезна цуьнан. ТӀедогӀучу шарахь дина цо доьххьара кхоччуш долу Ӏумрат.